
PROIECT DE HOTĂRÂRE

 privind reglementarea situaţiei juridice a terenului pe care se află Cimitirul Nicoreşti, zona Steaua

 Consiliul Local al Municipiului Timişoara

Având în vedere Referatul nr. SC2013-21078 /23.07.2013 - al Primarului Municipiului Timişoara, domnul NICOLAE ROBU;

Având în vedere avizele Comisiei pentru studii, prognoze, economie, buget, finanţe, impozite şi taxe, Comisiei pentru dezvoltare urbanistică, amenajarea teritoriului şi patrimoniu, Comisiei pentru administrarea domeniului public şi privat, servicii publice şi comerţ, regii autonome şi societăţi comerciale, Comisiei pentru administraţie locală, juridică, ordine publică, drepturile omului şi probleme ale minorităţilor, Comisiei pentru cultură, ştiinţă, învăţământ, sănătate, protecţie socială, turism, ecologie, sport şi culte din cadrul Consiliului Local al Municipiului Timişoara;

             Având în vedere solicitarea Parohiei Ortodoxă Română cu numarul UR2013-11693 / 11.07.2013 pentru  emiterea unei hotărâri de consiliu local în vederea unificării şi dezlipirii  parcelelor de teren pe care se află cimitirul Nicoreşti;


Luând în considerare documentaţia topo-cadastrală pentru unificare şi dezlipire  întocmită de S.C. PILOT CAD S.R.L.;

            În baza prevederilor  Legii nr. 7/1996 a cadastrului şi publicităţii imobiliare, modificată;

În conformitate cu prevederile art.36 alin.2 lit.(c) din Legea nr.215/2001 privind administraţia publică locală, republicată şi modificată;

În temeiul art.45  din Legea nr.215/2001 privind administraţia publică locală, republicată şi modificată

H O T Ă R Ă Ş T E :

Art.1:   Se aprobă unificarea parcelelor înscrise în  C.F. 434474 Timişoara (provenit din C.F.1918 Chişoda), cu top. 2121/646-648/6-1/12-b/1-a/1-43 şi suprafaţa de 14386 mp; C.F.434685 Timişoara (provenit din CF2567 Chişoda), top. 2121/646-648/6-1/12-b/1-a/1-42/b/4/b/40-62/34/1 cu suprafaţa de 1861 mp;C.F.434672 Timişoara  (provenit din CF926 Chişoda), top. 2121/646-648/6/1/12/b/1/a/1/ 42/b/4/b/40-62/32/1 cu suprafaţa de 560 mp;

C.F.434671 Timişoara  (provenit din CF926 Chişoda), top. 2121/646-648/6/1/12/b/1/a/1/ 42/b/4/b/40-62/31/1 cu suprafaţa de 27 mp;C.F.434686 (provenită din  C.F.2567 Chişoda), top. 2121/646-648/6-1/12-b/1-a/1-42/b/4/b/40-62/9/3 cu suprafaţa de 467 mp;CF435747, cu nr.top. 435747 şi suprafaţa de 2162 mp, după înscrierea provizorie a Municipiului Timişoara-domeniu public în cărţile funciare menţionate mai sus, rezultând o parcelă în suprafaţă de 19463 mp, conform planului cu propunerea de unificare  întocmit de S.C. PILOT CAD S.R.L.;
Art.2:    Se aprobă dezlipirea parcelei cu suprafaţa de 19463 mp, cu respectarea aşezării din teren a mormintelor, în trei loturi: lot 1-teren intravilan în aleea Nicoreşti nr.4 în suprafaţa de 8900 mp cu drept de folosinţă gratuită sau un alt drept în favoarea Parohiei Romano-Catolică Timişoara, str. Ana Ipătescu nr.48;  lot 2-teren intravilan în al. Nicoreşti nr.4 în suprafaţa de 6300 mp cu drept de folosinţă gratuită sau un alt drept în favoarea Parohiei Ortodoxe Timişoara, zona Steaua-calea Şagului  nr.75;  lot 3-teren intravilan în al. Nicoreşti nr.4 în suprafaţa de 4263 mp cu drept de folosinţă gratuită sau un alt drept în favoarea Parohiei Reformată Timişoara, zona Fratelia-str.Herculane  nr.81 cu interdicţie de extindere cimitir pe suprafaţa de 1786 mp, proprietatea Municipiului Timişoara-domeniu public, conform documentaţiei topo-cadastrală nr. 249/2013 întocmită S.C. "PILOT CAD" S.R.L, care va face parte integrantă din hotărârea de consiliu local;

Art.3:   Cheltuielile privind  întocmirea documentaţiei topografice  nr.249/2013  întocmită S.C. „PILOT CAD” S.R.L, Timişoara şi taxele privind operarea în cărţile funciare corespunzătoare vor fi suportate de beneficiar;

Art.4:   Cu aducerea la îndeplinire a prezentei hotărâri se încredinţează Directia Cladiri Terenuri si Dotari Diverse si Serviciul Banca de Date Urbana si Cadastru din cadrul Primariei Municipiului Timisoara; 
Art.5:    Prezenta hotărâre se comunică:

 -Instituţiei Prefectului - Judeţul Timiş;


- Primarului Municipiului Timişoara;


- Serviciului Juridic;


- Direcţiei Economice;


- Direcţiei Tehnice;


- Direcţiei Urbanism;


- Direcţiei Cladiri Terenuri si Dotari Diverse;


- Direcţiei Dezvoltare;


- Direcţiei Comunicare;


- Direcţiei de Mediu;


- Biroului Managementul Calităţii;


- Compartimentul Control Intern;


- Parohiei Ortodoxă Română;


- O.C.P.I. Timis;


- Mass - mediei locale.

	 Preşedinte de şedinţă,

 Consilier  

	


